

Årsrapport 2019

Steigen Vekst as

Vår visjon

er å gi mennesker muligheter

og skape verdier i lokalsamfunnet

Tore Hakvaag 02.01 – 2020

**Innhold**

1. **Organisasjonskart Steigen Vekst as** side 3
   1. Noen av våre produksjoner, salg og oppdrag side 3
2. **Stillinger, roller og kompetanse i bedriften** side 4
3. **Historikk** side 5
   1. Noen hendinger i året som gikk side 5
4. **Vårt samfunnsoppdrag** side 5
   1. Primærvirksomheten side 5
   2. Sekundærvirksomhet side 6
5. **Vår visjon** side 6
6. **HMS arbeid** side 6
7. **Tverrfaglig samarbeid** side67.1 tverrfaglige samarbeidspartnere i året som gikk side 6
8. **Bedrifter vi har signert avtale med eller har vist interesse (inkl.bedrift)** side 7

8.1 De bedriftene vi har samarbeidet aktivt med: side 7

1. **Opplæring – ordinære og tiltaksansatte i.l.a. året** side 8
2. **Tiltakene og oppnåelse** side 8
3. **Faktiske gjennomførte årsverk pr.2019** side 8
4. **Økonomi** side 9
5. **Markedsføring og omdømme** side 9
6. **Kundeundersøkelse NAV Steigen** side 10
7. **Ansatteundersøkelse – ordinært ansatte**  side 11
8. **Bruker undersøkelse for arbeidstakere på VTA/ AFT – annet tiltak** side 12
9. **Organisasjonskart Steigen vekst as**
   1. Noen av våre produksjoner, salg og oppdrag

|  |  |
| --- | --- |
| 1. Salg av tiltaksplasser til NAV | 1. Salg og verksted Stigaprodukter |
| 1. Butikksalg | 1. Hjelpemidler |
| 1. Tekstil og trykk | 1. Bilverksted |
| 1. Utleie lift, tilhengere samt diverse | 1. Opprydding/ transport |
| 1. Produksjon av brensel - salg | 1. Snørydding |
| 1. Grøntanlegg | 1. Utleie av lagerplass |

1. **Stillinger, roller og kompetanse i bedriften**

* **Tore Hakvaag, Daglig Leder**

Tidligere attføringsleder ved Steigen Vekst as. Pedagogisk utdanning fra Høgskolen i Bodø. Har jobbet i skoleverket og kommunal sektor som lærer og på mellomledernivå.

* **Monica Steinbakk, Attføringskonsulent**

Hjelpepleier med 20 års erfaring innen pleie og omsorg. Kompetanse og erfaring innen fagområdene økonomi, lønn og personal. Erfaring fra sivilforsvaret – brann og redning samt førstehjelp.

* **Anne B. Falch, Regnskapsfører**

Regnskapsfører med grunnleggende kompetanse i bedriftsøkonomisk analyse, og med lang erfaring innenfor regnskap, lønnskjøring og fakturering.

* **Tommy Lødøen, Arbeidsleder og verneombud**

Utdannelse som anleggsgartner og innenfor skogsdrift. Har lang erfaring i arbeid med yrkeshemmede.

* **Arne Karlsen, Arbeidsleder og nestleder i bedriften**

Bilmekaniker med mesterbrev og er teknisk leder for verkstedet. Han har lang erfaring i arbeid med personer på tiltak. Tidligere brannkonstabel. Nestleder ved Steigen Vekst as

* **Birgitte Fredriksen. Veileder og tilrettelegger for tiltak**

Barnehagelærer med bachelor. Har erfaring fra kommunal sektor som pedagogisk leder. Har for tiden svangerskapspermisjon.

* **Jøran Persen, Veileder – verksted**

Bilmekaniker med fagbrev. Stedfortreder for teknisk leder verksted.

* **Ann Kristin Kjelbakk, Hjelpearbeider**

Ansatt for å ivareta bedriftens praktiske gjøremål slik som trykkeri/ butikk/ oppfølging etc. mens veileder/ tilrettelegger er i svangerskapspermisjon.

* **Amina Hasan, Renholder**

Renhold av kontorer, Industribygg, verksted og servicebygg.

1. **Historikk**

Steigen Vekst as ble etablert i 1996 på Furulund i Steigen under navnet Steigen produksjon & service. Steigen kommune eier alle aksjene, og det ble vedtektsfestet at aksjeeier ikke skal ta ut utbytte, at hele overskuddet skal forbli i selskapet.

* 1. Noen hendinger i året som gikk

Første oktober ble det ansatt ny daglig leder ved bedriften. Tore Hakvaag tok over etter Bente Ludviksen, og ansettelsen skjedde etter utlysing og styrevedtak. Ann Kristin Kjelbakk har gått inn i deler av jobben til Birgitte Fredriksen i hennes svangerskapspermisjon. Det betyr at attføringskonsulent har fått en del flere oppgaver. Ellers er bemanningen slik som tidligere.

Tilskuddet for VTA og AFT er i år en del redusert på grunn av dårlig oppdekking av plasser. NAV klarer ikke å fylle de plassene vi har, og det medfører reduksjon i våre inntekter. Vi mistet også en kommunal plass i juni, denne var budsjettert med ut året.

Verkstedene går veldig bra. Både på nysalg (Stiga) og på reparasjon har vi hatt økning, noe som gir et bredere tilbud i tiltakene. Av andre aktiviteter og oppdrag i løpet av året som har gått, kan vi trekke frem ryddeoppdrag, henting av ved i stranger, bestillingsoppdrag for trykkeriet og produksjon av ved i forskjellige former. Vi har vært deltakere på bygdedager og julemesser i kommunen, noe som har gitt godt salg av artikler fra trykkeriet og systua, i tillegg til god reklame for bedriften.

1. **Vårt samfunnsoppdrag**

Vår oppgave er å tilby tjenester som skal bidra til å få flere mennesker i arbeid og aktivitet, samt øke den enkeltes livskvalitet samtidig som vi skaper verdier i lokalsamfunnet.

* 1. Primærvirksomhet

Vår primærvirksomhet er å gjennomføre de tiltakene som NAV til enhver tid har bruk for i Steigen. Dette skal vi utføre med best mulig kvalitet, og gjennomført i henhold til kravspesifikasjoner og bestilling. Når det gjelder kvalifisering og opplæring blir alle som kommer inn på tiltak tilbudt basiskompetansekartlegging. Dette med bakgrunn i deres egen forståelse av det å kunne lese, skrive og regne. Det blir også gjennomført en interessetest som kan være til hjelp i forhold til avklaring opp mot eventuelt kurs, utdanning eller arbeid. Samtlige av våre ordinært ansatte er knyttet opp mot primærvirksomhet, og sammen stiller vi med solid attføringskompetanse.

* 1. Sekundærvirksomhet

Vår sekundærvirksomhet er delt i to avdelinger. En for produksjon og salg, og en for oppdrag. Vår prisstrategi er å følge markedsprisene. Både primærvirksomhet og sekundærvirksomhet gjennomføres i henhold til bedriftens strategiplan.

1. **Vår visjon**

***Vi gir mennesker muligheter og skaper verdier i lokalsamfunnet!***

1. **HMS-arbeid**

Arbeidet med helse, miljø og sikkerhet blir fulgt opp som forutsatt. Vi gjennomfører risikokartlegging av maskiner og utstyr en gang i året, samt en risikokartlegging ved nyanskaffelser av verktøy og utstyr. Det er utarbeidet skriftlige prosedyrer for sikkerhetsopplæringen for alt av utstyr og maskiner. Steigen Vekst as en tilknyttet HMS Nord-Salten som bedriftshelsetjeneste.

Vernerunder blir gjennomført en gang hver tredje måned, og avvik blir rapportert og behandlet straks de har skjedd. Bedriften har ikke hatt ulykke med personskader i året som har gått. Det har heller ikke vært registrert større avvik i 2019. Vi har hatt en liten hendelse da en traktor med tilhenger rygget inn i et lagerbygg, men dette påførte hverken person- eller materiell skader.

1. **Tverrfaglig samarbeid**

Vi samarbeider med de fagpersoner, etater og institusjoner som det er naturlig å samarbeide med i hvert enkelt tilfelle. Dette samarbeidet er lagt opp slik at det i stor grad er brukerstyrt.

7.1 Tverrfaglige samarbeidspartnere i året som gikk

* NAV lokalt.
* NAV arbeidslivssenter Nordland.
* Arbeidsrådgivingssenteret.
* Steigen kommune - Psykiatritjenesten, legekontor, pleie og omsorg, fysio.
* Karrieresenteret i Salten.
* NFK - godkjenning for realkompetanse.
* HMS Nord- Salten.
* OT- koordinator for Steigen kommune

1. **Bedrifter vi har signert avtale med eller har vist interesse– inkluderende bedrift**

Vi lager samarbeidsavtaler for ulike typer arbeidsplasser. Gjennom samarbeid kan vi gjøre praksismarkedet med effektivt, finne gode matcher mellom arbeidssøker og arbeidsgiver og sammen bistå med at flere lykkes i å komme ut i arbeid – **Inkluderende bedrift.**

* Rist maskin
* Bøteriet AS
* Steigen kommune – Steigentunet v/hjemmetjenesten
* Slip1
* Folden akva
* Nord norsk veisikring
* Nord Salten vvs
* Steig transport
* Nordodden AL
* Helnessund brygger
* KUN (senter for likestilling KUN)
* Lefs Pia
* Steigen kommune - renhold
* Steigen kommune - voksenopplæringa
* Steigen vertshus
* COOP Steigen- Leinesfjord
  1. De bedriftene vi har jobbet aktivt med i år er:
* Nordodden a/l
* Folden akva
* Steigen kommune - vaskeriet
* Steigen kommune - renhold
* Steigen kommune – Voksenopplæringa
* Cermaq - slakteriet
* Løvold Industrier – kassefabrikken
* Røde kors bruktbutikk.
* Steigenskolen Leinesfjord.
* KHVGS avdeling Steigen
* Steigen kommune – Renhold.
* Kvinneuniversitetet NORD

1. **Opplæring - ordinære/ tiltaksansatte ila 2019**

* Diverse tema på fagkonferanser ASVL
* Kurs varme arbeider – Ordinært ansatt
* Truckførerkurs – Ordinært ansatt

1. **Tiltakene og måloppnåelse**

**AFT**: Vi er godkjent og har avtale om 6 AFT plasser. Rapporter og oppfølging utarbeides etter kravspesifikasjoner og avtaler.

**VTA**: Vi er godkjent og har avtale om 12 VTA plasser. Rapporter og oppfølging utarbeides etter kravspesifikasjoner og avtaler.

NAV lokalt gjennomfører en årlig samtale med alle våre arbeidstakere på VTA for å se til- og høre hvordan deres arbeidshverdag fortoner seg, for eksempel om de har ønsker om hospitering o.l.

1. **Faktisk gjennomførte årsverk 2019**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Mnd. | Jan. | Febr. | Mars. | April | Mai | Juni | Juli | Aug. | Sept. | Okt. | Nov. | Des. |
| AFT | **6** | **5,89** | **6** | **6** | **6** | **5,47** | **5** | **3,5** | **3,37** | **4,81** | **5** | **6** |
| VTA | **12** | **12** | **12** | **12** | **11,50** | **11** | **11** | **10,50** | **11** | **11** | **11** | **12** |

Ifølge vårt attføringssystem – WIS tiltak, ser 2019 slik ut hva måloppnåelse angår for perioden 01.01.2019 – 31.10.2019

|  |  |  |  |  |
| --- | --- | --- | --- | --- |
| Ordning | Antall deltakere ved  Årets start | Antall deltakere ved  Årets slutt | Antall startet opp i løpet av året | Antall sluttet i løpet av året |
| AFT | **6** | **5** | **7** | **9** |
| VTA | **12** | **12** | **1** | **1** |

**AFT** Gjennomføring og måloppnåelse: Totalt har 9. personer deltatt i AFT i løpet av 2019. Av disse har 1. gått over til fast ansettelse, 3. har søkt/ fått innvilget uførepensjon (eller arbeid i kombinasjon med uførepensjon). 1. person er i ordinært arbeid med lønnstilskudd. Ved årets slutt har vi 5. personer i AFT.

**VTA** Gjennomføring og måloppnåelse: 1. deltaker sluttet i løpet av året, og en deltaker kom inn i desember.

**VTA** hospitering: Ingen hospitering av deltakere i VTA i løpet av 2019

**Kommunalplass**: NAV Steigen engasjerer oss av og til for personer som har behov for aktivitet/ språkarbeidsplass, og som ikke fyller vilkårene for en AFT plass. Dette kalles for kommunalplasser. I år har vi hatt en slik plass i 6mnd.

**Lærekandida**t: Vi er godkjent av Nordland fylkeskommune som lærebedrift innen bilfaget og skogfaget. Vi har dermed kompetanse i forhold til utarbeidelse av opplæringsplaner tilpasset den enkelte ungdom. Denne fagopplæringen og kompetansen kan også brukes på voksne personer i tiltak for å gjøre deres vei inn i ordinært arbeidsliv kortere. Vi har ikke hatt lærekandidater i 2019

**Muligheter**: Med vårt utvidete arbeidstilbud internt, og gode samarbeidspartnere eksternt, kan vi tilby tilpasset arbeidspraksis med god oppfølging. Dette gjelder mange målgrupper. Eksempelvis langtidsmottakere for sosialhjelp, drop-out fra videregående skole, yrkeshemmede samt flyktninger som trenger språktrening i tillegg til å lære norsk arbeidskultur og arbeidslivslære.

1. **Økonomi**

Soliditeten er god og styret vurderer det slik at selskapet fortsatt er i utvikling og forutsetningene for fortsatt drift e tilstede. Dersom det er årsoverskudd blir dette, etter vedtektene, beholdt i bedriften.

1. **Markedsføring og omdømme.**

Vi er oppmerksomme på viktigheten av et godt omdømme. Vi har derfor viet omdømmebygging oppmerksomhet i vår strategiplan. Vi bruker bedriftens hjemmeside, facebook, avisannonser, radioreklame og flygeblad som verktøy. Vi har også en gjennomført skiltplan som omfatter kjøretøy, utstyr og bygninger, samt en informasjonstavle på Furulund. Gjennom brukerundersøkelser blant både ordinært ansatte og ansatte på tiltak, samt medarbeidere hos NAV forsøker vi også å danne oss et bilde av vårt omdømme internt og eksternt.

1. **Kundeundersøkelse NAV Steigen**

Bedriften Steigen Vekst as ønsker hele tiden å forbedre sine tilbud og tjenester. I den anledning ønsker vi tilbakemelding fra våre kunder og samarbeidspartnere om dere er tilfredse tilbudet bedriften gir. Resultatet av undersøkelsen vil kunne gi oss anledning til å forbedre og utvikle våre tjenester.

Spørsmålene ble gradert på følgende måte:

1. **I svært liten grad**
2. **I liten grad**
3. **I mindre grad**
4. **I noen grad**
5. **I stor grad**
6. **I svært stor grad**

**Spørsmål: Antall svar**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | 1 | 2 | 3 | 4 | 5 | 6 |
| **1** | Har du en oversikt over hva Steigen Vekst as tilbyr? |  |  |  | **2** | **2** | **2** |
| **2** | Har du inntrykk av at Steigen Vekst gir arbeidstakerne sine nødvendig informasjon om rettigheter og plikter som deltaker i tiltak? |  |  |  | **3** |  | **3** |
| **3** | Synes du Steigen Vekst as har tilfredsstillende kompetanse til å tilby de tjenester som de gjør? |  |  |  | **2** | **2** | **2** |
| **4** | I hvilken grad synes du Steigen Vekst as informerer om tjenester de leverer? |  |  | **1** | **2** | **3** |  |
| **5** | Synes du Steigen vekst as er flink nok til å informere sine arbeidstakere i attføringsprosessen? |  |  |  | **2** | **2** | **2** |
| **6** | Synes du at Steigen Vekst as i tilstrekkelig grad tilpasser tilbudet sitt til den enkelte arbeidstakers behov? |  |  |  | **3** | **1** | **2** |
| **7** | I hvilken grad mener du Steigen Vekst as tar hensyn til helhetlig tilnærming av arbeidstakerne sine? |  |  |  | **1** | **4** | **1** |
| **8** | I hvilken grad mener du Steigen Vekst as kan fremvise tilfredsstillende resultater? |  |  |  | **2** | **3** | **1** |
| **9** | Synes du Steigen Vekst as arbeider nok med å utvikle tjenestene sine? |  |  | **2** | **2** |  | **1** |
| **10** | Synes du Steigen Vekst as samarbeide nok med andre aktører? |  |  |  | **3** | **1** | **2** |
| **11** | Synes du at Steigen Vekst as har arbeidstreningsarenaer som er relevant for deres tiltaksansatte? |  |  |  | **2** | **3** | **1** |
| **12** | Opplever du at Steigen Vekst as lever i henhold til bestillingen fra NAV? |  |  |  | **2** | **2** | **2** |
| **13** | Synes du at Steigen Vekst as synliggjør verdien tilfører samfunnet? |  |  | **2** | **3** |  | **1** |

1. **Ansattundersøkelse – ordinært ansatte**

Bedriften Steigen Vekst as ønsker hele tiden å forbedre seg. I den anledning ønsker vi tilbakemelding fra våre ansatte på tilfredsheten over tilbudet bedriften gir. Resultatet av undersøkelsen vil kunne gi oss anledning til å forbedre og utvikle vår arbeidsplass.

Spørsmålene ble gradert på følgende måte:

1. **I svært liten grad**
2. **I liten grad**
3. **I mindre grad**
4. **I noen grad**
5. **I stor grad**
6. **I svært stor grad**

**Spørsmål: Antall svar**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | 1 | 2 | 3 | 4 | 5 | 6 |
| 1 | Syns du Steigen Vekst gir en klar oversikt over hva den tilbyr av tjenester? |  |  |  | **1** | **5** | **1** |
| 2 | Syns du Steigen Vekst gir arbeidstakerne sine nødvendig informasjon om rettigheter og plikter som deltaker i tiltak? |  |  |  |  | **3** | **2** |
| **3** | Synes du Steigen Vekst as har tilfredsstillende kompetanse til å tilby de tjenester som de gjør? |  |  |  | **1** | **6** |  |
| **4** | I hvilken grad synes du Steigen Vekst as informerer kunder (NAV, kommunen, etc) om tjenester de tilbyr? |  |  |  |  | **4** | **2** |
| **5** | Synes du Steigen vekst as er flink nok til å informere sine arbeidstakere i attføringsprosessen? |  |  |  |  | **5** | **2** |
| **6** | Synes du at Steigen Vekst as i tilstrekkelig grad tilpasser tilbudet sitt til den enkelte arbeidstakers behov? |  |  |  | **1** | **5** | **1** |
| **7** | I hvilken grad mener du Steigen Vekst as tar hensyn til helhetlig tilnærming av arbeidstakerne sine? |  |  |  | **1** | **4** | **2** |
| **8** | I hvilken grad mener du Steigen Vekst as kan fremvisetilfredsstillende resultater? |  |  |  | **4** | **1** | **1** |
| **9** | Synes du Steigen Vekst as arbeider nok med å utvikle tjenestene sine? |  |  |  | **3** | **4** |  |
| **10** | Synes du Steigen Vekst as samarbeide nok med andre aktører som er viktige for arbeidstakerne i sin attføringsprosess? |  |  |  | **1** | **4** | **2** |
| **11** | Synes du at Steigen Vekst as har arbeidstreningsarenaer som er relevant for deres arbeidstakere? |  |  | **1** | **3** | **2** | **1** |
| **12** | Opplever du at Steigen Vekst as lever i henhold til bestillingen fra NAV? |  |  |  |  | **4** | **2** |
| **13** | Opplever du at Steigen Vekst as levere i forhold til bestillingen fra Steigen Kommune? |  |  |  |  | **3** | **3** |
| **14** | Synes du at Steigen Vekst as synliggjør verdien tilfører samfunnet? |  |  | **1** | **3** | **3** |  |
| **15** | I hvilken grad mener du undersøkelsen er god i forhold til å måle kvaliteten på attføringstilbudet vi tilbyr? |  | **1** | **3** | **1** | **1** | **1** |

Spørsmål 2. 1. vet ikke Spørsmål 4. 1. vet ikke Spørsmål 8. 1. vet ikke Spørsmål 11. 1. vet ikke Spørsmål 12. 1. vet ikke

1. **Brukerundersøkelse for arbeidstakere på VTA/ AFT – annet tiltak**

Steigen Vekst as ønsker hele tiden å forbedre seg som bedrift. I den anledning ønsker vi tilbakemelding fra våre ansatte på tilfredsheten over tilbudet bedriften gir. Resultatet av undersøkelsen vil kunne gi oss anledning til å forbedre og utvikle vår arbeidsplass.

Spørsmålene ble gradert på følgende måte:

1. **I svært liten grad**
2. **I liten grad**
3. **I mindre grad**
4. **I noen grad**
5. **I stor grad**
6. **I svært stor grad**

**Spørsmål: Antall svar**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | 1 | 2 | 3 | 4 | 5 | 6 |
| **1** | Syns du Steigen Vekst gir god informasjon om innholdet i arbeidstilbudet ditt? |  | **1** |  | **3** | **7** | **1** |
| **2** | Syns du Steigen Vekst har gitt deg informasjon om dine rettigheter og plikter som arbeidstaker ved bedriften? |  |  | **1** | **4** | **3** | **4** |
| **3** | Hvor fornøyd er du med hjelpen du får fra arbeidslederne? |  |  |  | **2** | **6** | **4** |
| **4** | Hvor fornøyd er du med hjelpen du får fra attføringskonsulenten/ veileder? |  |  |  | **5** | **3** | **4** |
| **5** | Vet du hvordan du skal klage hvis du er misfornøyd med noe ved bedriften? | **1** |  | **1** | **1** | **1** | **8** |
| **6** | Har du vært med på å utforme din egen aktivitetsplan? |  | **1** |  | **3** | **1** | **6** |
| **7** | Syns du arbeidstilbudet er tilpasset deg og dine behov? |  | **2** |  | **2** | **3** | **5** |
| **8** | Hvordan opplever du muligheten til å være med å bestemme og påvirke din arbeidshverdag? | **2** |  | **1** | **2** | **3** | **4** |
| **9** | Er du kjent med Steigen Vekst sin politikk og regler for taushetsplikt og sensitiv informasjon? |  |  | **1** |  |  | **11** |
| **10** | Opplever du at arbeidet ved Steigen Vekst er med på å gi deg bedre livskvalitet? |  | **1** |  | **2** | **3** | **6** |
| **11** | Er du fornøyd med arbeidsforholdene ved bedriften? | **1** | **1** |  | **4** | **6** | **3** |
| **12** | Er du fornøyd med mat/ fruktordning/ lunch, gratis kaffe/ kaffegodt etc? | **1** |  | **1** | **5** | **2** | **5** |
| **13** | I hvilken grad er du fornøyd med de sosiale arrangementene som arrangeres ved bedriften (som julemiddag) |  | **1** | **1** | **2** | **2** | **4** |

* **Hvis du ikke er fornøyd med på Steien Vekst, kan du si noe om Hvorfor?**
* Har ikke vært her så lenge…
* Mangler av og til ved slik at produksjon av brensel blir avbrutt…
* Lite opplagt system…
* Kommunikasjonssvikt blant ledelsen, bør skjerpes i stor grad…
* **Vi ønsker gjerne tilbakemeldinger, tanker, ideer om hva vi kunne gjort annerledes og – eller bedre.**
* Mer av sosiale arrangementer…
* Mangler litt av diverse ting hvis man skal lage noe…
* Mer grilling om sommeren…
* Turer…
* Prøv å få i stand den skoggruppa som henter ut ved til bedriften. Veit det er vanskelig men prøv mer…
* Mer planlagte oppgaver…
* Bedre med å sette i gang arbeidstakerne at de har noe å ta seg til hver dag, altså litt bedre struktur
* **Nevn 5. positive ting ved bedriften, arbeidsforholdene og – eller de du jobber sammen med i bedriften.**
  + Lunch – trivelig kantine - Tilgjengelig kaffe
  + fleksibilitet
  + Gode kolleger – sosialt – godt samhold
  + Transport til/ fra jobb
  + Godt arbeidsmiljø noen ganger – greie folk
  + Lærere nye teknikker – varierte oppgaver
  + Gode å flinke arbeidsledere – lurer man på noe kan man lette få svar
  + Givende arbeid – kan jobbe i eget tempo
  + Alt i alt et supert tiltak
  + Gode lokaler – godt utstyr – flott bilverksted
  + «steikje fine gardina»
  + Vennlig tonefall – godt humør
  + Lett å få hjelp ved behov
  + Være på jobb – være med på ting